Ministry of Territorial Administration and Development of the Republic of Armenia

Implemented by

**Համայնքի զարգացման հեռանկարը**

****

****

****

****

****

****

****

****

****

****

****

****

## Չարենցավան

Չարենցավանը վաղը՝

* Բազմաճյուղ ու բարձր արդյունավետություն ունեցող տնտեսությունը, սոցիալական արդար ու ոգեշնչող ոլորտը ստեղծում են հեքիաթային պայմաններ համայնքի բնակչի արժանապատիվ ու ստեղծագործ կյանքի համար։
* Համայնքը արագորեն աճում է, համայնքում բնակիչը համարվում է ամենաբարձր արժեք, որի շուրջ են կենտրոնացած և որի բարեկեցությանն են ուղղված համայնքի տնտեսական, սոցիալական, կառավարման և քաղաքական ոլորտները։ Լայնորեն կիրառվում են տեղեկատվական տեխնոլոգիաների և էներգիայի այլընտրանքային աղբյուրների հնարավորությունները։
* Համայնքի տնտեսության առանցքային հիմքը նորարարությունն է։ Երկար տարիների ընթացքում համայնքում կուտակված ինժեներական փորձը, գումարվելով համայնքում ակտիվ ու ստեղծարար երիտասարդների աշխատանքի հետ, վերածվում է նորարարական արդյունավետ լուծումների, որոնք կիրառվում են տարբեր բնագավառներում։ Չարենցավանը, նախ և առաջ, նորարարություն արտահանող համայնք է։
* Համայնքի տնտեսության առաջատար ճյուղերից են տեքստիլի արժեշղթան և թեթև արդյունաբերությունը։ Այս ոլորտում համայնքի ունեցած փորձը, գումարվելով տեղում ստեղծված նորարարական տեխնոլոգիաներին, ստեղծում է բարձր մրցակցություն ունեցող արտադրանք ինչպես երկրի ներսում, այնպես էլ երկրից դուրս։
* Մաքուր համայնքը, զարգացած ենթակառուցվածքները, անկրկնելի բնությունը, բնական և մարդածին հուշարձանները և տուրիզմի արժեշղթան սպասարկող մրցունակ ձեռնարկությունները ստեղծում են պայմաններ հատկապես գյուղական էկո տուրիզմի համար։ Յուրաքանչյուր տարի Չարենցավանը ընդունում է մեծաթիվ զբոսաշրջիկների ինչպես երկրի ներսից, այնպես էլ արտասահմանից։
* Մարդկանց մի ստվար հատված զբաղված է ոսկերչության և զարդերի արտադրության ոլորտում։
* Համայնքի գյուղական բնակավայրերում զարգանում է պտղի և բանջարեղենի արտադրությունը, դրան զուգահեռ՝ խոշոր եղջերավոր անասնապահությունը։ Ստացվող գյուղմթերքի մեծ մասը վերամշակվում է համայնքի ներսում՝ երկու տասնյակ վերամշակող փոքր արտադրամասերի կողմից։
* Համայնքի ենթակառուցվածքները ամբողջությամբ վերանորոգված են, մեծ ուշադրություն է դարձվում տնտեսական դաշտի ակտիվացմանը նպաստող ենթակառուցվածքների զարգացմանը։
* Համայնքն ամբողջությամբ բարեկարգ և մաքուր է: Առկա են բարեկարգ զբոսայգիներ, գործում են երեկոյան ժամանցի, արվեստի ու մշակույթի բազմաթիվ կենտրոններ։
* Համայնքում գործում են բազմաթիվ կրթական հաստատություններ և ուսումնական կենտրոններ, որոնց հիմքում ժամանակակից կրթական տեխնոլոգիաներն են ընկած։ Լայնորեն կիրառվում են պրակտիկ դասընթացները։ Մանկավարժությունը ապահովել է որակական մեծ աճ։
* Բոլոր բնակավայրերը ունեն մանկապարտեզներ, Չարենցավանում առկա են գերհագեցած մարզադպրոց և մարզադաշտ։

**Նպատակներ**

**Համայնքի զարգացման մասնակցային գործընթացի ապահովում։**

|  |  |
| --- | --- |
| Գործողություններ | Պատասխանատու |
| Համայնքային նախաձեռնող ակտիվ թիմի ստեղծում | ՏԻՄ, աջակից կառույցներ, տեղական ակտիվ դերակատարներ |
| Համայնքի տեսլականի իրականացմանն ուղղված գործողություններ՝ պլանավորման, ռազմավարության մշակման, ծրագրերի նախագծման և ռեսուրսների ներգրավման ուղղությամբ | ՏԻՄ, նախաձեռնող ակտիվ թիմ, աջակից կառույցներ |
| Համայնքի բնակչի մոտ հետևողականության, համագործակցության և նախաձեռնողականության աճի բարձրացմանն ուղղված միջոցառումների իրականացում | ՏԻՄ, աջակից կառույցներ, նախաձեռնող թիմ |

**Համայնքի տնտեսության առաջատար ճյուղերի զարգացում և մրցունակության աճ**

|  |  |
| --- | --- |
| Գործողություններ | Պատասխանատու |
| Աջակցություն զբոսաշրջության, տեքստիլ և թեթև արդյունաբերության, նորարարական տեխնոլոգիաների, ոսկերչության և զարդերի արտադրության ոլորտների զարգացմանը նպաստող ենթակառուցվածքների քանակական աճին և որակի բարելավմանը | ՏԻՄ, ՏԿԶՆ |
| Տնտեսության առաջատար ոլորտներում սկսնակ և գործող ձեռնարկությունների կայացմանը | Աջակից կառույցներ, ՀՀ կառավարություն, տեղական ակտիվ դերակատարներ, գործարարներ |

**Գյուղատնտեսության զարգացում և արդյունավետության բարձրացում**

|  |  |
| --- | --- |
| Գործողություններ | Պատասխանատու |
| Գյուղատնտեսության զարգացմանն օժանդակող ենթակառուցվածքների բարելավում | ՏԻՄ, ՏԿԶՆ |
| Նոր սորտերի մշակաբույսերի և ինտենսիվ այգիների հիմնման աջակցություն | Աջակից կառույցներ, ՀՀ կառավարություն, գործարարներ |
| Գյուղմթերքի վերամշակման մրցունակ արտադրամասերի հիմնում  | Գործարարներ, աջակից կառույցներ |

**Համայնքի սոցիալական, մշակութային կյանքի կայացում ու ակտիվացում։**

|  |  |
| --- | --- |
| Գործողություններ | Պատասխանատու |
| Համայնքի մաքրությանն ու գրավչությանն ուղղված գործողությունների իրականացում | ՏԻՄ |
| Սոցիալական ենթակառուցվածքների վերանորոգում և կառուցում | ՏԻՄ, մարզպետարան, ՏԿԶՆ |
| Գերհագեցած մարզադպրոցի և մարզադաշտի հիմնում | ՏԻՄ, ՏԿԶՆ, բարերարներ |

**Համայնքի կրթական հաստատությունների ուժեղացում։**

|  |  |
| --- | --- |
| Գործողություններ | Պատասխանատու |
| Կրթական տեխնոլոգիաների և շենքային պայմանների բարելավում | Մարզպետարան |
| Ուսուցիչների պարբերական վերապատրաստում և որակավորում | Մարզպետարան, ԿԳՆ |